Seveniñ ar film Divergent a oa bet kroget e miz Meurzh 2011 pa oa bet Summit Entertainment o prenañ gwirioù ar film diwar al levr dre embregerezh produiñ Douglas Wick ha Lucy Fisher Red Wagon Entertainment. Ar filmañ da vat a oa kroget dar 16 a viz Ebrel 2013, hag echuet e oa dar 16 a viz Gouere 2013. Un nebeud filmañ a oa bet adkroget etre ar 24–26 a viz Genver 2014. Darn ar produiñ hag ar filmañ a oa bet e kêr Chicago. Divergent zo bet embannet dan 21 a viz Meurzh 2014, er Stadoù-Unanet Amerika. Ar film en deus bet resevet burutelladennoù etre. Lakaet e vez war-raok an istor diazez hag al lodenn fiñvus. Diouzh un tu all e vez rebechet dar film an doare ma z eo dizestonus. Keñveriet e vez ar film gant ar re all doare evit ar grennarded. En desped da se, ar film en deus graet berzh a-fed rastellañ archant. Deuet eo a-benn da dizhout ar chentañ plas er box office e-pad dibenn ar chentañ sizhunvezh embann. Ur wech embannet ar film en deus rastellet ouzhpenn 288 milion US$ dre ar bed-holl war ur budjed a 85 milion US$. Embannet eo bet war DVD ha Blu-ray dar 5 a viz Eost 2014.